หุ้นย่อตัวลงปิดบวก4.48จุด
ตลาดหุ้นปิดที่ระดับ 812.63 จุด&nbsp; เพิ่มขึ้น 4.48 จุด หรือ 0.55% มูลค่าการซื้อขายยังคงหนาแน่น 36,888.24&nbsp; ล้านบาท จากระหว่างวันที่ดัชนีเพิ่มขึ้นกว่า 10 จุด แตะระดับสูงสุดที่ 820.09 จุด
7 เม.ย. 2553

ตลาดหุ้นปิดที่ระดับ 812.63 จุด  เพิ่มขึ้น 4.48 จุด หรือ 0.55% มูลค่าการซื้อขายยังคงหนาแน่น 36,888.24  ล้านบาท จากระหว่างวันที่ดัชนีเพิ่มขึ้นกว่า 10 จุด แตะระดับสูงสุดที่ 820.09 จุด 
นักวิเคราะห์หลักทรัพย์ ประเมินว่า นักลงทุนขายทำกำไรระยะสั้นออกมา หลังจากกังวลเรื่องการชุมนุมของกลุ่มเสื้อแดงที่ไปบุกสภา ซึ่งอาจมีส่วนทำให้ดัชนีย่อตัวลงมา โดยภาพรวมหุ้นกลุ่มพลังงานยังแข็งแกร่ง  เนื่องจากได้ราคาน้ำมันในตลาดโลกที่ขยับขึ้นต่อ หนุนราคาหุ้นปรับตัวเพิ่มขึ้น
หุ้นปตท. (PTT) มีมูลค่าการซื้อขายสูงสุด 4,291.89  ล้านบาท ราคาปิดที่ 279 บาท เพิ่มขึ้น 6 บาท หรือ 2.20% รองลงมาหุ้นปตท.สำรวจและผลิตปิโตรเลียม (PTTEP) ปิดที่ 153.50 บาท เพิ่มขึ้น 1.50 บาท หรือ 0.99% มูลค่าการซื้อขาย 2,171.22 ล้านบาท และหุ้นธนาคารกสิกรไทย (KBANK) ปิด 102.50 บาท เพิ่มขึ้น 4.75 บาท หรือ 4.86% หุ้นบ้านปู (BANPU) ปิด 650 บาท เพิ่มขึ้น 16 บาท  หรือ 2.52% มูลค่าการซื้อขาย 2,058.92 ล้านบาท และหุ้นธนาคารกรุงไทย (KTB) ปิด 13.70 บาท เพิ่มขึ้น 0.90 บาท หรือ 7.03% มูลค่าซื้อขาย 1,856.41 ล้านบาท